El Bierzu - Uiquipedia

# El Bierzu

### De Uiquipedia

El Bierzu
Provincia | Provincia de Llión
Comarca | El Bierzu
Capital | Ponferrada
Superficie | 3.000 km2
Población | 132.979
Densidá | 44,3 hb/km2
Riéu | Sil, Cúa
Conceyos | Elencu de Conceyos

El Bierzu ye la única comarca alministrativa reconocida na Comunidá Autónoma de Castiella y Llión, ta allugada al oeste de la provincia de Llión, ye xunta L'Alfoz la comarca más dinámica del País Llionés, poseyendo abonda autonomía al traviés del Conseyu Comarcal del Bierzu. Hai que señalar que, amás de la comarca d'El Bierzu, nesta división alministrativa hai conceyos d'outras comarcas que, por decisión propia y democrática, decidieron facer parte d'esta comarca; ensin perder la sua conciecia de ser culturalmente parte d'outra comarca como nos casos de Benuza (La Cabreira), Páramu de Sil (Altu Sil) ou Peranzanes (Forniella).

Xeográficamente ye un pozu ente los Montes Aquilianos y los Montes de Llión, que fai que disfrute d'un microclima de tipu mediterraneu, destaca la sua producción agrícola con deillas denominaciones d'orixe y una gran calidá como nas peras, mazanas, castañas, zreizas ou las vides. Por esta peculiar forma muitos vieron nel nome del Bierzu reminiscencia col sou significáu como cama pa neños; malque la sua procedencia seya del términu Bergidum y apaez por primer vez nos importantes escritos llioneses del monesteriu de San Pedru de Montes en 1243 na forma que güéi conocemos.

Culturalmente ye una tierra de tradiciones llionesas, iguales a las d'outras comarcas vecinas; pero dada la presencia del [gallegu-llionés] en dellos conceyos tamién ye una rexón d'amiestamientu con fortes vínculos pa con Galicia, yá que llinda con ella pol occidente. Poro, el Bierzu tien la peculiaridá de ser una rexón trillingüe, y qu'enxamás viéu tala división como daqué escluyente lo que se pue considerare pola intradivisión tradicional que señalan las suas comarcas.

Hestóricamente ye una tierra de gran importancia nel reinu de Llión, pero calteniéndose siempres dientro d'él y non de Galicia, d'onde paecen provenire los repobladores que dende'l sieglu XIII trayeron la sua llingua, inclusives cuando Villafranca del Bierzu conviértese en provincia, de curtia duración, nel sieglu XIX, malque nos sieglos modernos yera considerada como tala; siempres ye dientro de la rexón de Llión, al igual que la provincia homónina, Zamora ou Salamanca.

## [editar] Las comarcas y subcomarcas

Atendiendo a las peculiaridaes hestóricas, xeográficas y culturales d'esta gran comarca, compuesta por 37 conceyos, nun se podría dicir que ye una comarca xunitaria, cásique podría dicise que ye una provincia dientro del Reinu de Llión.

1. Comarcas: Nel Bierzu tan añidías outras comarcas propiamente dichas por circunstancias hestóricas y tradicionales como son:.
   1. Los Ancares: los conceyos de Valboa, Candín (considerada la capital de la comarca), y la parte ocidental de Villafranca del Bierzu y La Veiga d´Espinareda.
   2. Altu Sil: conceyu de Páramu de Sil, hestóricamente lligáu a L.laciana y incluyíu nun enxeme colos Cuatru Val.les.
   3. Benuza, esti conceyu nun ye nenguna comarca pero forma parte de La Cabreira Baxa malque tea incluyíu dientro del Bierzu, por tolos aspeutos nun se pue considerar bercianu sinón cabreirés.
   4. Forniella: conceyu de Peranzanes.
2. Subcomarcas:

La división tradicional del Bierzu ta basada n'altitú media de los sous conceyos, y amás dicha división ye entendida como tala polos sous habitantes:

1. 1. Altu: conceyos con una altitú superior a 700 metros y la súa capital ye Bembibre.
   2. Baxu: conceyos con una altitú inferior a 700 metros y la súa capital ye Villafranca del Bierzu.
   3. Valdueza, incluyida nel conceyu de Ponferrada seiría una división subcomarcal tradicional.

Ye importante siñalar qu'esta comarca nun entendiéu de divisiones atendiendo a las llinguas faladas nun conceyu ou outru, dao que las sodivisiones siñaladas enantes incluyen conceyos del dominiu llingúísitu gallegu y astur.

Tamién débese indicar que, anque dacuando se nome a L.laciana y La Cabreira como bercianas, dambas dúas tan estrechamente rellacionadas con outras estayas xeohestóricas de la rexón; poseyendo, amás, una perfuerte personalidá cultural ya identitaria.

## [editar] Conceyos

Nesti elencu siñálanse los conceyos que forman parte de la comarca del Bierzu, ensin atender si son ou non tradicionalmente d'esta ou outra comarca:

- Arganza
- Balboa
- Barxas
- Bembibre
- Benuza
- Berlanga
- Borrnes
- Cabañas Raras
- Cacabiellos
- Camponaraya
- Candín
- Carracedelo
- Carucedo
- Castropodame
- Congostu
- Corullón
- Cubiellos
- Fabeiru
- Folgosu
- Igüeña
- Molinaseca
- Noceda
- Oencia
- Páramu de Sil
- Peranzales
- Ponferrada
- Priaranza
- A Ponte de Domingos Flórez
- Sancedo
- Sobrado
- Torenu
- Torre
- Trabadiellu
- La Veiga d´Espinareda
- La Veiga de Valcarce
- Villafranca

## [editar] Enllaces esternos

Páxina del Conseyu Comarcal del Bierzu
Datos del Bierzu
Institutu d'Estudios bercianos
Diputación de Llión

## [editar] Enllaces internos

gallegu-llionés

Comarcas de llingua llionesa |

Provincia de Llión: | El Bierzu-Cuatru Valles-La Cabreira-Sayambre, Valdión-Argüeyos-Lus Maragatus-La Cepeda-Tierra de la Reina
Provincia de Zamora: | Senabria-Aliste-Seyagu
Provincia de Salamanca: | Las Arribes-Sierra de Gata
Pertual: | Tiêrra de Miranda

Retrieved from "http://ast.wikipedia.org../../../e/l/_/El_Bierzu_47c6.html"

Categoríes: Comarcas del País Llionés | El Bierzu

##### Views

- Artículu
- Discusión
- Revisión actual

##### Buscar

##### Otres llingües

- Català
- Deutsch
- English
- Español
- Euskara
- Français
- Galego